17 Paulo ga a ka a tlogela Timotheo fela a sa mo thapise. O ne a tsamaya le lekawana leno mo tirong ya borongwa. (Dit. 16:1-5) Bagolwane ba ka etsa sekao sa ga Paulo ka go tsamaya le batlhanka ba bodiredi ba ba tshwanelegang go ya go dira maeto a bodisa, fa go tshwanela. Fa ba dira jalo, ba naya bakaulengwe bano tshono ya go bona kafa balebedi ba Bakeresete ba tlhokang ka gone go ruta, go nna le tumelo le go nna boitshoko fa ba dirisana le letsomane. Seno ke karolo ya thapiso e e newang badisa ba mo isagweng ba “letsomane la Modimo.”—1 Pet. 5:2. Ka Motsheganong 29, 2013, maloko a Lefapha la Baranodi ba Se-Spain a ne a goroga kwa legaeng la bone le lesha mme ba amogelwa ka lorato ke lelapa la Bethele kwa Spain. Le fa baranodi, dibuka le didirisiwa di fudusitswe go ralala Lewatle la Atlantic, babadi ba dikgatiso tsa Basupi tsa Se-Spain ga ba a ka ba lemoga fa go nnile le dikgoreletsi dipe ka ntlha ya dithulaganyo tse di matsetseleko tse di neng tsa dirwa. Edward a re, “Molaetsa wa Bogosi o botlhokwa thata e bile re batla gore batho ba le bantsi ba ba buang Se-Spain ba o bale.”